Keskellä kauniaislaista asuinaluetta on vaatimaton 48-metrinen nyppylä – Suomen omintakeisimman laskettelurinteen tarina ulottuu 1930-luvulle asti

Skogströmien perheessä tehdään vapaaehtoistöitä jo kolmannessa polvessa Suomen vanhimman laskettelurinteen eteen.

Sture ja Thomas Skogström ovat vuosikymmenien ajan toimineet vapaaehtoisina Kauniaisten laskettelurinteellä.­

79-vuotiaan Sture Skogströmin kotoa pääsee puolessa tunnissa Helsingin keskustaan, mutta jo parissa minuutissa lähimpään laskettelurinteeseen. Skogström on koko ikänsä asunut aivan Kauniaisten laskettelurinteen vieressä, ja matka rinteeseen sekä sieltä alas on tullut hyvin tutuksi.